Ինչ խոսք, հաջողության գրավականներից ամենակարևորը թերևս մեր կուտակած փորձն էր: Ինձ համար երբեմն բարդ է սկսնակ սթարթափ-երին ինչ-որ բան խորհուրդ տալը: Հնարավոր է համակարգչային խաղերի ոլորտում մենք էլ ենք սկսնակ համարվել, բայց խաղի ստեղծման պահին մեզանից ամեն մեկն առնվազն 20-ամյա աշխատանքային փորձ ուներ համակարգչային գրաֆիկայի ոլորտում: Մեզ համար դժվար չէր ինչ-որ գեղեցիկ բան ստեղծելը: Մյուս կողմից էլ՝ մենք ինքներս ենք խաղում ու հասկանում ենք, թե ինչն է լավ, ինչը՝ այդքան էլ չէ: Մենք սովոր ենք չարչարվել, աշխատանքին շատ ժամանակ տրամադրել, առավելագույն որակ ապահովելով գնալ մինչև վերջ՝ անկախ ամեն հանգամանքից: